Diari Oficial de la Generalitat Valenciana


Sumari del DOGV 2670, del 18-01-1996 (1996/837288)

RESOLUCIÓ de 3 de novembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions de la Comunitat Valenciana la Fundació Pintor Joan Simó.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2670

Data del DOGV
:   18-01-1996

Secció del DOGV
:   ALTRES DISPOSICIONS

Número del document
:   1996/837288


Data del document
:   03-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 3 de novembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions de la Comunitat Valenciana la Fundació Pintor Joan Simó.   
Vist l'expedient iniciat a instància del Sr. Joaquín Vicente Pesudo Soriano com a secretari del Patronat de la Fundació Pintor Joan Simó, pel qual sol.licita la inscripció de la fundació, d'acord amb els següents:  
Fets  
Primer  
El 25 de novembre de 1993 compareixen els senyors Juan Manuel Simó Bernat, Joaquín Vicente Pesudo Soriano, Rosa María Bernat Reboll, Gerardo Clausell Cantavella i Rosa María Simó Bernat, i manifesten la seua voluntat de constituir en aquest acte la fundació denominada Fundació Pintor Joan Simó, i s'atorga l'escriptura pública corresponent davant el notari de València Sr. Juan Alegre González, amb el número 1.515 de protocol, i rectificada mitjançant escriptura pública atorgada pels mateixos compareixents i davant el notari esmentat de València, amb data 23 de desembre de 1993, i número de protocol 1738.  
Segon  
Segons l'article 5 dels estatuts, l'objecte i la finalitat de la Fundació és l'adquisició, conservació i exposició i catalogació de l'obra que donaran el pintor Joan Simó Borillo i altres pintors, i també la divulgació i l'exposició de l'obra i l'organització i tot en col'laboració amb altres fundacions i entitats d'exposicions i de qualsevol altra manifestació cultural.  
Tercer  
El capital fundacional de la Fundació, segons consta en el paràgraf segon de l'exposició 1a de la carta fundacional, està constituït per deu mil pessetes (10.000 ptes.), patrimoni que és aportat per cinquenes parts iguals pels compareixents, que han ingressat aquest import a nom de la Fundació, acreditat mitjançant rebut de la sucursal del BBV d'Almassora, i per l'aportació d'obres i de pintura i escultura efectuades per l'autor Sr. Joan Simó Borillo, de les quals presenta documentació gràfica i escrita realitzada per especialistes en la matèria.  
Quart  
De conformitat amb l'exposició 1a, paràgraf 3 de l'acta fundacional i d'acord amb l'article 17 al 25 dels estatuts fundacionals, el govern de la Fundació estarà a càrrec d'un patronat, integrat per cinc membres que tindran càrrecs gratuïts, i en concret hi haurà els càrrecs següents: president, secretari, tresorer i dos vocals. Càrrecs que exerciran les persones següents:   
President: Sr. Juan Manuel Simó Bernat  
Secretari: Sr. Joaquín Vicente Pesudo Soriano  
Tresorera: Sra. Rosa María Bernat Reboll   
Vocals: Sr. Gerardo Clausell Cantavella i Sra. Rosa María Simó Bernat  
Tots els designats accepten els seus càrrecs prometent exercir-los fidelment i amb caràcter gratuït.  
El Patronat podrà, si ho estima oportú, designar entre els seus membres un vicepresident i un tresorer, perquè exercisquen les funcions pròpies d'aquests càrrecs.  
Quan hi haja una vacant en el si del Patronat, serà coberta mitjançant acord dels restants patrons. Si això no era possible, es comunicaria al Protectorat i es promouria l'oportuna modificació estatutària. El Protectorat proveirà en els supòsits en què la fundació quede sense titulars dels òrgans de govern.  
Cinqué  
La resta de l'articulat s'entén de conformitat amb la normativa vigent en la matèria, excepte en allò que cal adaptar a la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen el patrimoni afectat de forma duradora a la realització de fins d'interés general.  
Tercer  
La carta fundacional i els estatuts de l'escriptura pública de 25 de novembre de 1993, núm. 1.515 de protocol, rectificada per l'escriptura pública de 23 de desembre de 1993, núm. 1.739 de protocol, compleixen els requisits bàsics dels articles 8 i 9 de la Llei 30/94, de 24 de novembre, si bé, les restants prescripcions de l'articulat hauran tenir en compte el termini d'adaptació previst en la disposició transitòria segona 1 d'aquesta llei. Per això, la Fundació Pintor Joan Simó de Almassora pot ser reconeguda com a fundació, tenint en compte l'objecte que persegueix segons l'article 5 dels estatuts.  
Quart  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de las atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), d'acord amb la disposició transitòria quarta del Decret 60 /95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc  
Primer. Inscriure com a fundació la denominada Fundació Pintor Joan Simó amb domicili a Almassora, c/ Trinitat 101.  
Segon. Aprovar els estatuts per què s'ha de regir, elevats a escriptura pública davant el notari de València Sr. Juan Alegre González el 25 de novembre de 1993, núm. 1.515 de protocol, rectificada per l'escriptura pública de 23 de desembre de 1993, núm. 1.739 de protocol.  
Contra la present resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, caldrà que amb caràcter previ el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992), sense perjudici que puga exercitar qualsevol altre recurs que estime oportú.  
València, 3 de novembre 1995.- El secretari general de Conselleria de Cultura, Educació i Ciència: Carlos Alcalde Agesta.